als_Latn dik_Latn sag_Latn
Pas dëshmisë së ish-shefit të FBI-së, James Comey, i menjëhershëm ka qenë reagimi i avokatit të Presidentit Trump, Mark Kasowitz.
Përfaqësuesi ligjor i liderit të Uashingtonit ka mohuar deklaratat e forta të ish-numrit një të Byrosë Federale të Investigimit, duke thënë se Presidenti nuk ka kërkuar asnjëherë që të pushohet ndonjë çështje hetimore.
Në këtë mënyrë, avokati i Trump ka mohuar dëshminë e Comeyt sa i përket procesit investigativ që kishte nisur për ish-këshilltarin e çështjeve të sigurisë kombëtare në Shtëpinë e Bardhë, Michael Flynn.
Gjithashtu, sipas Mark Kasowitz, Presidenti amerikan nuk ka kërkuar as për besnikërinë e James Comey.
Qëndrimi i tij vijoi me një akuzë të drejtpërdrejtë. Avokati i Trump tha se ish-shefi i FBI-së ka zbuluar informacione në mënyrë të pa-autorizuar.
Deklarata e përfaqësuesit ligjor të Presidentit pritet të nxisë edhe më tej debatin që ka pushtuar skenën politike amerikane.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn ind_Latn als_Latn